Castiello de Ludwigsburg

O castiello de Ludwigsburg ye un castiello situato en Ludwigsburg, en o estato de Baden-Wurtemberg en Alemanya, que ye considerato como una d'as mas grans residencias d’Europa devantatas en estilo barroco.

O castiello se construyió d'alcuerdo con a comanda d'o duque Eberhard-Loís de Wurtemberg (qui reinó dende 1693 dica 1733 en o reino de Wurtemberg), y tien cuatre alas.

A construcción d'o castiello se fació entre 1704 y 1733, estando os arquitectos directors d'a obra Johann Friedrich Nette y Donato Giuseppe Frisoni. Cal fer constar que, inicialment, Eberhard Loís nomás miraba de devantar-ie un pabillón de cazata, pero o suyo distanciamieno con a suya muller y o feito de que preferise vivir chunto con a suya amant luent d'a corte facioron que reconsiderase a suya decisión.

Dende ixas envueltas, mientres tota a segunda metat d'o sieglo XVIII y o sieglo XIX y dica que en 1918 s'esboldregó l'Imperio Alemán, o castiello se convertió en a prencipal residencia reyal d'o reino de Wurtemberg.

 Vinclos externos 

 Pachina web oficial d'o castiello de Ludwigsburg

Categoría:Castiellos barrocos d'Alemanya